Hram Olimpskog Zeusa (Atena)

Hram Olimpskog Zeusa (grčki: Ναὸς τοῦ Ὀλυμπίου Διός, Naos tou Olympiou Dios), poznat i kao Olimpijejon ili kolone Olimpskog Zeusa, kolosalni hram posvećen Zeusu, kralju olimpskih bogova, čiji se ostaci nalaze u središtu Atene, glavnog grada Grčke. Njegova izgradnja je započela još u 6. vijeku pr. n. e. za vrijeme vladavine atenskih tirana koji su ga zamislili kao najveći hram u tadašnjem svijetu. Međutim, nije bio dovršen sve do vladavine rimskog cara Hadrijana početkom 2. vijeka n. e. U rimsko doba je uživao veliki ugled kao najveći hram u Grčku, a u njemu se nalazila jedna od najvećih statua antike. Slava tog hrama je, međutim, bila kratkotrajna, s obzirom da se prestao koristiti u religijske svrhe nedugo nakon što je opljačkan i oksvrnut za vrijeme najezde barbara u 3. vijeku. Nakon toga se više nije održavao ni popravljao, te se postepeno pretvorio u ruševine. Vjeruje se da je u vijekovima nakon rimskog perioda bio često korišten kao izvor građevinskog materijala. Usprkos toga, do modernog doba se očuvalo dovoljno ruševina da posluži kao jedna od glavnih turističkih atrakcija u Ateni. Vanjske veze Hellenic Ministry of Culture: Temple of Olympian Zeus website Arhivirano 2017-11-07 na Wayback Machine-u Temple of Zeus: photo album and description